Приложение № 11

 ****

 **Р е п у б л и к а б ъ л г а р и я**

 **ОБЛАСТЕН УПРАВИТЕЛ ОБЛАСТ РАЗГРАД**

**ПЛАН**

**ЗА ЗАЩИТА**

**ПРИ ЗЕМЕТРЕСЕНИЕ**

**В ОБЛАСТ РАЗГРАД**

**РАЗГРАД**

**2 0 1 9г.**

1. **Анализ и оценка на риска от земетресения**

На база националното сеизмично райониране (Приложение № 1) област Разград се класифицира като второстепенно сеизмична. За потенциално опасните обекти / язовири/ общината е изготвила рискова характеристика за всеки обект и експертиза за техническото състояние на съоръженията към тях. Дружествата, работещи или съхраняващи промишлени отровни вещества / амоняк, агресивни киселини и др./ имат изготвени външни аварийни планове,които са утвърдени от кмета на общината.

**2. Мерките за предотвратяване или намаляване на риска от бедствия.**

 Необходимо е да се предприемат превантивни мерки за намаляване риска при земетресение .Мерките в тая насока са:

- изготвяне на регистър на сгради с масово пребиваване на хора/ вид на строителството, брои обитаващи, денем, нощем/;

- изготвяне на списък за наличните потенциално опасни сгради /лошо техническо състояние/ намиращи се на територията на общината;

* изготвяне на експертизи за техническото състояние на ХТС и дружествата работещи и съхраняващи промишлени отровни вещества / амоняк, агресивни киселини, негодни пестициди и др./

- своевременно реагиране на органите за управление, силите и средствата при земетресение;

- създаване на организация за снабдяване със стоки и услуги от първа необходимост и осигуряване на здравното и медицинско обслужване на населението.

- финансово обезпечаване на мероприятията при провеждане аварийно-възстановителни работи;

Възстановителните дейности е необходимо да се степенуват по важност и необходимост. Възстановяване на електозахранването и водоподаването, телефонните връзки, услугите и осигуряването на материали за извършване на неотложни възстановителни работи. Възстановяване на сгради и съоръжения за медицинско обслужване, учебни и детски заведения , техническата инфраструктура.

**3. Мерките за защита на населението.**

Обучението заема важна роля в подготовката за поведение и действие в условията на земетресение. То се осъществява по утвърдени програми за обучение в школи, провеждане на УМС, изнасяне на лекции по местните радиа , телевизии и преса, паметки и брошури и провеждане на учения за проиграване плана за защита при земетресение. Ученията дават възможност за практическо отработване взаимодействието между органите за управление, силите за реагиране и населението.

- Общински, обектови учения и тренировки;

- Обучение на населението, съгласно Националната програма за обучение;

- Комплексни учения със сили и средства на ЕСС, доброволни формирования и населението.

Целите на обучението за защита при земетресение са;

- населението да е запознато с правилата за поведение и действие при земетресение;

- своевременно оповестяване органите за управление и силите за реагиране за провеждане на спасителни и аварийно-възстановителни дейности;

Местата за временното настаняване на пострадалото населението са предварително избрани. Това са хотели, туристически хижи, пансиони и др, които разполагат с леглови фонд. Могат да се използват и училищни и детски сгради, спортни зали и др. които ще се приспособят за временно настаняване.

**3.1. По-важните мероприятия, провеждани в случай на земетресение:**

-чрез местните оператори на телевизионни и радиоуслуги и другите средства за масово осведомяване се съобщава на населението за запазване на спокойствие и изпълнение указанията на органите на ОД на МВР;

-установява се връзка между отговорните за защита на населението при бедствия институции по места и другите институции, предвидени да участват в СНАВР;

- подготовка и организация на работа при земетресение;

-създаване на организация за своевременно спиране / отклонение/ движението на МПС от застрашени пътни участъци;

-предварително набелязване на подкрепителни пунктове, извличане на затрупани автомобили и осигуряване на подслон, храна и вода на бедстващите хора;

-организация за своевременно възстановяване на транспортната и енергийната система;

-организира се непрекъснато дежурство на местните спасителни екипи, които поддържат непрекъсната връзка с органите на ОУПБЗН, МВР и ЦСМП по места;

**3.2. Организация на СНАВР при земетресение.**

Кмета на общината, подпомаган от изградения на основание чл. 64(1),т.10 от Закона за защита при бедствия, щаб за изпълнение на областния план за защита при бедствия и за взаимодействие с областния щаб, във взаимодействие с компетентните държавни и областни органи и организации, търговски дружества, еднолични търговци, кооперации и нестопански организации, при **земетресение**, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията / източниците / на рискови фактори за населението и околната среда.

Организират се и се провеждат следните мероприятия:

-извършване на анализ и оценка на обстановката с оглед прогнозиране на последствията от земетресението и изготвяне на предложение и предварителни указания за защитни мерки за населението, животните и материалните ценности;

-населението се предупреждава по местните радиа,телевизии,преса и се препоръчва на водачите на МПС да не предприемат рискови пътувания извън населените места;

-незабавно се информират висшестоящите органи, съгласно определения ред;

-извършва се медицинско осигуряване и оказване на медицинска помощ на засегнатото население;

-уведомяват се и се привеждат в готовност за работа формированията, предвидени за действие в групировката на силите и средствата;

-аварийните екипи се осигуряват с необходимите методики и програми за анализ, оценка и прогнозиране на обстановката, както и с технически, транспортни и комуникационни средства.

**3.3.Провеждане на СНАВР при земетресение.**

-ако обстановката налага, се извършва извеждане, разсредоточаване и евакуация на населението;

-кмета на общината взема решение за предприемане на мерки за защита на населението и извършване на СНАВР;

-издирват и спасяват затрупани хора,евакуират се пътници от автобуси и влакове и им се осигурява подслон,храна и топли напитки;

-осигуряват се необходимия ред и сигурност сред населението при прилагане на защитните мерки;

**3.4. Защита на обекти от критичната инфраструктура.**

Дейностите при провеждане на СНАВР в обекти от критичната инфраструктура ще се извършват на база техните вътрешни аварийни планове.

В провеждането на СНАВР след земетресение се включват не само собствени за обектите екипи, но и всички запазени сили и средства от структурите на Единната спасителна система от областта, допълнително привлечените за действие в района на бедствието екипи от други незасегнати, както и специалните военизирани части за бързо реагиране при природни бедствия.

За направа на проходи между жилищните сгради и отделните цехове в предприятията се използват мощни булдозери, скрепери и автокранове.

При разкриване на разрушенията и за спасяване на хора се използват багери, снабдени с обратна лопата, булдозери, кранове, автомобили с механизирани стълби, компресори и друга техника.

Авариите по комунално-битовата система и технологичните мрежи в предприятията се ликвидират с помощта на каналокопатели, багери с обратна лопата, булдозери, скрепери, мотопомпи, отводнителни средства и друга специална техника.

След тежки земетресения обикновено възниквате и пожари, които се ликвидират с противопожарна техника, автоцистерни, поливомиячни автомобили и др.

Когато не е възможно да се използват машини и механизми, работите се извършват и със средствата за малка механизация (газопламъчни резачи, крикове, лебедки, взривни вещества, пневматични и електроинструменти с автономно захранване.

**3.5. Защита на населението.**

Имайки в предвид, че основните принципи на защитата при бедствия са право на защита на всяко лице и предимството на спасяването на човешкия живот пред останалите дейности по защитата органите на изпълнителната власт приоритетно извършват следните мероприятия след възникване на земетресение:

- временно извеждане на населението - кметовете на общини организират и координират временното извеждане на населението от застрашените райони. Това се извършва в случаите, когато след първия трус, по информация на БАН - Геофизически институт се очакват последващи с по-голяма интензивност, опасност от скъсване на язовирна стена, ранно предупреждение за възможно разхерметизиране на съоръжения и инсталации, съдържащи силно токсични и лесно запалими вещества или обявено бедствено положение;

- места за временно настаняване на населението от една община в друга община на областта при бедствие - местата за временното настаняване на пострадалото населението са предварително избрани. Това са хотели, туристически хижи, пансиони и други, които разполагат с леглови фонд. Могат да се използват и училищни и детски градини, спортни зали и други, които ще се приспособят за временно настаняване;

- при невъзможност за ползване на сграден фонд се изграждат палаткови лагери на предвидените в общинските планове места

- оценка на нуждите от снабдяване с храни, вода, медицински изделия, лекарствени продукти и други от първа необходимост и последваща, при повече от една бедстващи общини ;

- разчистване на пътища и осигуряване на проходимост между населените места в засегнатите райони.

**-**овладяване на бедствието, включително предприетите временни ограничения върху правата на гражданите; органите или длъжностните лица, отговарящи за прилагането на предприетите мерки; началото на въвеждане на бедственото положение и срокът на неговото действие, но не повече от 30 дни (при необходимост срокът на действие на бедственото положение може да бъде удължен от областния управител след съгласуване с министъра на вътрешните работи);

- организира, координира и контролира процеса на подпомагане и възстановяване при бедствия;

-координира спасителните и неотложните аварийно-възстановителни работи, възникнали на територията на областта, когато те излизат извън територията на една община, както и когато кметът на общината е поискал това.

 **4. Разпределение на задълженията и отговорните органи и лица за изпълнение на предвидените мерки.**

Областният управител координира спасителните и неотложните аварийно–възстановителни работи вследствие на земетресения, възникнали на територията на областта. Дейността на областния управител се подпомага с предварително създаден с негова заповед щаба за изпълнение на областния план за защита при бедствия и за взаимодействие с националния щаб.

При възникване на бедствие на територията на областта областният управител:

- въвежда със заповед в изпълнение областния план за защитата при бедствия;

- може да обяви бедствено положение на територията на областта или на част от нея. В заповедта задължително се посочват: обстоятелствата, послужили като основание за обявяване на бедственото положение; обосновка на необходимостта от обявяване на бедственото положение; границите на територията, на която се обявява бедственото положение; мерките за овладяване на бедствието, включително предприетите временни ограничения върху правата на гражданите; органите или длъжностните лица, отговарящи за прилагането на предприетите мерки; началото на въвеждане на бедственото положение и срокът на неговото действие, но не повече от 30 дни (при необходимост срокът на действие на бедственото положение може да бъде удължен от областния управител след съгласуване с министъра на вътрешните работи);

- организира, координира и контролира процеса на подпомагане и възстановяване при бедствия;

-координира спасителните и неотложните аварийно-възстановителни работи, възникнали на територията на областта, когато те излизат извън територията на една община, както и когато кметът на общината е поискал това.

Длъжностните лица от щаба за изпълнение на областния план за защита при бедствия и за взаимодействие с националния щаб осъществяват общото взаимодействие между подчинените им и останалите структури от ЕСС, чрез изпълнение на следните мероприятия:

– Началникът на РДПБЗН-Разград – организира и ръководи цялостната дейност по провеждане на СНАВР в засегнатия район, в качеството му на ръководител на място;

- ръководителите структури от Областна администрация – организират техническото, материалното и правното осигурявания на дейността на щаба за изпълнение на мероприятията, залегнали в плана;

– Директорът на ОД на МВР-Разград – организира и ръководи мероприятията по отцепване на засегнатия район, извършване на издирвателни дейности, насочване на населението по обходни маршрути и отклоняване на транспортни потоци, осигуряване на охраната на материалните и парични ценности, както и други мероприятия, регламентирани в Закона за МВР (ЗМВР);

-Директорът на секретариата на ОС на БЧК – Участва в разпределението и организира раздаване на хуманитарна помощ, координира действията на доброволците на БЧК за ефективна работа в зоната на поражение;

- Директорът на РЗИ-Разград, съвместно с Директорът на РЦСМП-Разград – организира и ръководи мероприятията по медицинска сортировка, първична обработка, лечение, рехабилитация и медицинска експертиза на пострадалите, осигуряване защитата на стационарно болните и формирането на запаси от лекарства, медикаменти, консумативи и др. медицинско имущество за осигуряване на населението при кризи, организирането и осъществяването на противоепидемични, хигиенни дейности и санитарен контрол, както и контрол на засегнатите от земетресението територии;

-Управителите на „Водоснабдяване – Дунав” ЕООД и „ЕНЕРГО-ПРО МРЕЖИ, Регионален център–Разград и ръководителят „ЕРПМ”, МЕР-Разград към „Електроенергиен системен оператор” ЕАД – организират и ръководят действията на подчините им екипи при извършване на ремонтно-възстановителни дейности по комунално-енергийните мрежи с цел намаляване на последствията от бедствието и възстановяване водо- и енергозахранването в засегнатия район .

**5. Средствата и ресурсите, необходими за изпълнение на дейностите по т. 2, 3 и 4;**

Финансовото и материално-техническото осигуряване (Приложение № 3) на защитата при бедствия се осигурява от:

- бюджетите на министерствата и ведомствата;

- общинските бюджети;

- търговските дружества и едноличните търговци - за обектите им.

Съгласно чл. 9(13) от ЗЗБ предвидените мерки в плановете за управление на риска от земетресения се включват в годишните планове за изпълнение на Националната програма за защита при бедствия.

За изпълнение на Националната програма за защита при бедствия се приемат годишни планове.

Финансирането на дейностите от годишните планове се осъществява в рамките на одобрения бюджет на компетентните органи и от други източници за финансиране.

Финансовото и материално-техническото осигуряване на защитата при земетресения включва:

- текуща издръжка на силите и средствата на единната спасителна система;

- производство, ремонт, доставки на техника, оборудване и друго имущество, необходимо за защитата при бедствия;

- проектиране и извършване на капитално строителство, изграждане и поддържане на системи за ранно предупреждение и оповестяване при бедствия;

- управление на недвижими имоти и движими вещи - държавна собственост, предоставени на министерства и ведомства за защита при бедствия;

- осъществяване на международно икономическо и научно-техническо сътрудничество в областта на защитата при бедствия;

- социални и обслужващи дейности;

- контрол върху производството, сертификацията и атестирането на техниката и друга специална продукция за защита при бедствия;

- създаване и поддържане на кризисни запаси от материални средства и горивно-смазочни материали за осигуряване защитата на населението при бедствия;

- предоставяне на държавни и общински имоти и движими вещи за целите на защитата;

- други дейности, свързани с осигуряването на защита при бедствия.

**6. Начин на взаимодействие между съставните части на единната спасителна система.** В изпълнение на чл. 29.(1) от ЗЗБ координацията на съставните части на единната спасителна система на територията на областта се осъществява чрез оперативният център на Областно управление "Пожарна безопасност и защита на населението" – Разград (ОКИЦ на РДПБЗН-Разград).

Дежурните длъжностни лица от ОКИЦ:

- приемат и оценяват информация за възникнали бедствия;

- уведомяват компетентните съставни части на единната спасителна система и координират по-нататъшната дейност на основата на стандартни оперативни процедури;

- извършват ранно предупреждение и оповестяване на органите на изпълнителната власт, съставните части на единната спасителна система и населението при бедствия;

- по искане на ръководителя на място, на кмета на общината или на областния управител организират включване на предвидените в плановете за защита при бедствия съставни части на единната спасителна система, както и на допълнителни сили и средства.

Взаимодействието на длъжностните лица от ОКИЦ с компетентните структури се извършва на база предварително разработен и съгласуван телефонен указател. Съгласно чл.31 от ЗЗБ взаимодействието и координацията между частите на единната спасителна система, участващи в спасителни и спасителни и неотложни аварийно-възстановителни работи в района, засегнат от земетресението, се извършва от ръководителя на място.

Ръководител на място е началникът на Областно управление "Пожарна безопасност и защита на населението" - Разград или оправомощено от него длъжностно лице.

Ръководителят на място при провеждане на спасителни и спасителни и неотложни аварийно-възстановителни работи има право да:

- забрани или ограничи влизането на лица в мястото на намеса;

- нареди временно извеждане на лица от мястото на намеса;

- разпореди незабавно извършване и спиране на строежи, строителни работи, теренни преустройства или събаряне на сгради и съоръжения или части от тях с цел намаляване или отстраняване на рисковете от възникналото бедствие;

- поиска от юридически или физически лица предоставяне на лична или материална помощ;

- създаде щаб на ръководителя на място с представители на участващите екипи от единната спасителна система;

- раздели мястото на намеса на сектори или на участъци, да определи техни ръководители, да им възлага задачи, както и да разпределя сили и средства за тях.

При опасност от възникване или реално възникване на случаи на епидемии и епизоотии в засегнатата от земетресението зона, ръководството на СНАВР на място се поема от ръководителят на регионалната здравна инспекция или на областната дирекция по безопасност на храните.

**7. Ред за ранно предупреждение и оповестяване на органите на изпълнителната власт, на съставните части на единната спасителна система и населението при опасност или възникване на земетресение.**

**7.1. Ред за ранно предупреждение и оповестяване на органите на изпълнителната власт при опасност или възникване на земетресение.**

Системата за ранно предупреждение и оповестяване на органите на изпълнителната власт и на съставните части на Единната спасителна система функционира посредством въведени база данни, разпределени по утвърдени от съответните ръководители (областен управител, кметове на общини и ръководители на основни структури от единната спасителна система) схеми, които включват групите за оповестяване, длъжностни лица за оповестяване в групите и приоритети при оповестяването. Сигналът при земетресение получаван от абонатите на системата е :

 „Имате съобщение от Националната система за ранно предупреждение и оповестяване! Моля, въведете вашия PIN! Имате съобщение от Националната система за ранно предупреждение и оповестяване! Моля, въведете вашия PIN!“, последвано от:

„Внимание, земетресение!

Внимание, земетресение!

Внимание, земетресение!“;

Групите за оповестяване на областно и общинско ниво са:

- областна администрация;

- щаб за изпълнение на областния план за защита при бедствия и за взаимодействие с националния щаб;

- съставни части на Единната спасителна система на областно ниво;

- общински администрации;

- щабове за изпълнение на общинските планове за защита при бедствия и за взаимодействие с висшестоящите щабове;

- кметства и населени места;

- съставни части на Единната спасителна система на общинско ниво.

При опасност или възникване на бедствие, изискващо координация на посочените по-горе нива, ранното предупреждение и оповестяването се извършва въз основа на искане на областен управител, кмет на засегната община, ръководителя на съставна част на Единната спасителна система или ръководител на мястото на намесата .Исканията се приемат чрез ОКИЦ на РДПБЗН -Разград.

Ранното предупреждение и оповестяването на областно и общинско ниво, кметство и населено място се осъществява от ОКИЦ по разпореждане на началника на Областно управление "Пожарна безопасност и защита на населението".

Искането за оповестяване трябва да съдържа информация за заплахата или за бедствието, както и органите на изпълнителната власт и съставните части на Единната спасителна система, които следва да бъдат уведомени.

С разпореждането за ранно предупреждение или оповестяване, началника на РДПБЗН-Разград се определя групата и длъжностните лица за оповестяване, сигналът за оповестяване, както и начинът на свързване.

**7.2. Ред за ранно предупреждение и оповестяване на населението от Област Разград при опасност или възникване на земетресение.**

Ранното предупреждение и оповестяване на населението е мероприятие за едновременно предупреждение и оповестяване на големи групи хора на определена територия за предстоящо или настъпило бедствие и за излъчване на указания за необходимите мерки и действия чрез акустични сигнали и гласова информация.

На територията на областта не е изградена автоматизираната система за подаване на акустичните сигнали и гласовата информация, съгласно Наредбата за ранното предупреждение и оповестяването при бедствия.

Към момента оповестяване на населението се извършва само с електро-механични сирени само са сигнали „Въздушна опасност” и “Отбой от въздушна опасност”.

**8. Информация за екипите и средствата на съставните части на единната спасителна система.**

Силите и средствата на общините за реагиране и ликвидиране на последствията при земетресение съгласно техните разчети. (Приложение № 6)

Съгласно направените от общините разчети за привличане на допълнителни сили и средства от съседни и/или други общини за провеждане на СНАВР при земетресение са определени следните райони за тяхното настаняване:

*Община Разград-*Местността Пчелина край гр. Разград на 7 км. от централната градска част.

*Община Исперих-*Местността Демир Баба теке хижа “Ахинора” на 7 км.

*Община Кубрат-*Училищния двор на с. Беловец.

*Община Завет-*Местността Воден на 5 км. от централната градска част.

*Община Самуил-*Стадиона в с. Самуил.

*Община Лозница-*Училищния двор на с. Синя вода.

*Община Цар Калоян-*Двора на обувна фабрика с. Езерче.

**8.1. Осигуряването на законност и ред.**

Осигуряването на законността и реда в засегнатите от земетресението зони се осъществява от органите на ОД на МВР-Разград под ръководството на Директора на ОД на МВР-Разград и/или съответните началниците на РУП от областта.

Силите се изнасят в района на мястото на намеса /земетресението/ и изпълняват следните основни задачи:

- организират комендантската служба в района и по пътищата водещи към него;

- отцепване на пострадали жилищни сгради и стопански обекти;

- осигуряване охраната на магазини, складове и жилищни домове на населението в района на земетресението;

- усилване охраната на обществени сгради и обекти от HС и такива съхраняващи документи от особена важност;

- предотвратяване на паника сред населението и възстановяване спокойствието и обществения ред, борба с мародерите;

- въвеждане на ред по бензиностанциите;

- осигуряване условия за въвеждане структурите от Единната спасителна система;

- установяване самоличността на загиналите;

- извършват адресната регистрация на евакуираното население (ако има такова).

- набелязване на мерки за недопускане на аварии и катастрофи.

**8.2.Медицинско осигуряване**

Организацията, управлението и ресурсното обезпечаване на медицинското осигуряване на населението при възникване на земетресения на територията на една, на две и повече общини или на територията на цялата област се осъществява от изградените структури на здравеопазването под ръководството на директора на Регионална здравна инспекция-Разград. (Приложение № 2)

Цялостната дейност в това отношение се провежда в тясно взаимодействие със съответните структури на Министерството на здравеопазването, Щаба за изпълнение на областния план за защита при бедствия и за взаимодействие с националния щаб към областния управител, Областно управление "Пожарна безопасност и защита на населението"-Разград, Българския червен кръст, други органи на централната и местна власт, имащи отношение по въпросите на медицинското осигуряване и с неправителствени организации.

Директорът на Регионална здравна инспекция-Разград разработва "План за медицинско осигуряване при бедствия, аварии и катастрофи", който се утвърждава от Министъра на здравеопазването.

Основните задачи и отговорности на регионалната здравна инспекция по подготовката на звената /лечебни и здравни заведения/, включени в състава на единната спасителна система в област Разград по медицинското осигуряване на населението при земетресения са:

- организиране и осъществяване, на мероприятия насочени за подготовката на структурите на здравеопазването в областта за изпълнението на задачи по медицинско осигуряване при евентуалното възникване на земетресения;

- изграждане и поддържане на система за оповестяване на лечебните и здравни заведения на територията на областта при възникване на евентуална кризисна ситуация;

- планиране и провеждане на мероприятия за ресурсното осигуряване на лечебните и здравни заведения и повишаване осигуреността им с лекарства и апаратура за медицинско осигуряване при земетресения;

- прогнозиране и оценка на вероятната обща и на медицинска обстановка на територията на областта, която може да възникне в резултат на евентуална кризисна ситуация;

- прогнозиране на медицинските загуби сред населението и от персонала на лечебните и здравни заведения при възникване на евентуална кризисна ситуация;

- планиране и провеждане на мероприятия за повишаване на подготовката на ръководния състав на структурите на здравеопазването в област Разград и осигуряване на ефективно управление на изградените специализирани медицински екипи за осъществяване на медицинското осигуряване при извършване на СНАВР;

-осъществяване и поддържане на постоянна връзка, обмен на информация и взаимодействие с Министерството на здравеопазването, Щаба за изпълнение на областния план за защита при бедствия и за взаимодействие с националния щаб към областния управител, Областно управление "Пожарна безопасност и защита на населението"-Разград и Областна дирекция на МВР-Разград.

**8.3 Логистика**

Логистикапри повече от една бедстващи общини се организира от Дирекция АКРРДС, дирекция “Социално подпомагане”–Област Разград, сектори “Търговия и контрол” в общинските администрации. В дейностите по подпомагане на засегнатото население решаваща роля ще играят щатните и доброволни структури на Българския червен кръст на територията на областта. Основно ще се изпълняват следните мероприятия:

-набелязване, след анализиране на данните от общинските администрации, на подходящи сгради в област Разград и населените места от общините, в които ще бъде настанено пострадалото население.

-осигуряване на недостига от постелъчни материали, дрехи и др. от първа необходимост за пострадалото население;

-осигуряване на храни , вода, лекарства и медикаменти; съгласно разчет за необходимостта от хранителни продукти, вода, лекарствени средства и медицински изделия на 1 човек за три дни. (Приложение № 10)

-осигуряване на лекарско наблюдение на пострадалите;

-осигуряване на отопление, ако това се налага;

-осигуряване на психолог, ако това е необходимо.

**8.4. Привличане на допълнителни сили разположени извън територията на областта.**

При необходимост могат да се привлекат допълнителни сили разположени извън територията на областта.

 Областният управител подготвя искане до Министъра на вътрешните работи за оказване на помощ от групите СД към РДПБЗН, основно от областите Русе, Търговище и Силистра и от Министъра на отбраната за оказване на помощ от поделения дислоцирани в гр. Шумен и гр. Русе.

**9. Време за готовност за реагиране на съставните части на единната спасителна система.**

Основните съставни части на единната спасителна система на територията на областта (РДПБЗН-Разград, ОД на МВР-Разград и ЦСМП-Разград и техните структури по места) осигуряват непрекъсната готовност за приемане на съобщения при възникване на земетресения, тяхната оценка и незабавни действия.

Другите съставни части на единната спасителна система предоставят помощ при поискване съгласно разчетите в общинските планове за защита при бедствия.

Въоръжените сили предоставят помощ при провеждане на спасителни и спасителни и неотложни аварийно-възстановителни работи с разрешение на министъра на отбраната основа на искане от Областния управител.

**Приложение № 2**

**МЕДИЦИНСКО ОСИГУРЯВАНЕ НА С Н А В Р**

**1. Център за спешна медицинска помощ /ЦСМП/, филиали на ЦСМП, екипи за оказване на спешна помощ.**

Разпределението на структурите от системата за спешна медицинска помощ в област Разград по общини е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №поред | Област,община | Ц С М П | ФЦСМП | Спешноотделениекъм МБАЛ | Реанима-ционниекипи | Лекарскиекипи | Долекар-ски екипи | Транс-портниекипи |
|  | **Област Разград** | 1 | 5 | 1 | 3 | - | 2 | 1 |
| 1. | Община Разград | 1 | 1 | 1 | 1 | - | 2 | 1 |
| 2. | Община Исперих | - | 1 | - | 1 | - | - | - |
| 3. | Община Кубрат | - | 1 | - | 1 | - | - | - |
| 4. | Община Завет | - | - | - | - | - | - |  |
| 5. | Община Лозница | - | 1 | - | - | - | 1 | - |
| 6. | Община Самуил | - | - | - | - | - | - | - |
| 7. | Община Цар Калоян | - | 1 | - | - | - | 1 | - |

**2. Информация за възможностите на лечебните и здравни заведения да осъществяват медицинско осигуряване /леглови фонд, медицинска апаратура, транспортни средства – линейки и друг транспорт/ и други.**

***а/ Леглови фонд.***

|  |  |  |  |
| --- | --- | --- | --- |
| №поред | Област,община | Болничнилегла/общо/ | От тях:\* |
| ХЛ | Тр.Л | ТЛ | ПЛ | РИЛ | АГЛ | ИЛ | НЛ | РФЛ | Други |
|  | **Област Разград** | **634** | **86** | **10** | **142** | **158** | **16** | **45** | **10** | **79** | **15** | **73** |
| 1. | Община Разград | 438 | 53 | 10 | 95 | 130 | 10 | 20 | 10 | 40 | 15 | 55 |
| 2. | Община Исперих | 100 | 18 | - | 24 | 12 | 6 | 10 | - | 18 | - | 12 |
| 3. | Община Кубрат | 92 | 15 | - | 23 | 16 | - | 15 | - | 21 | - | 2 |
| 4. | Община Завет | 1 | - | - | - |  |  | - | - | - | - | 1 |
| 5. | Община Лозница | 1 | - | - | - |  |  | - | - | - | - | 1 |
| 6. | Община Самуил | 1 | - | - | - |  |  | - | - | - | - | 1 |
| 7. | Община Цар Калоян | 1 | - | - | - |  |  | - | - | - | - | 1 |

**\* Забележка:**

**ХЛ** - хирургични легла

**Тр.Л** - травматологични легла

**ТЛ**  - терапевтични легла

**ПЛ**  - педиатрични легла

**АГЛ**  - акушеро-гинекологични легла

**ИЛ**  - инфекциозни легла

**НЛ** - неврологични легла

**РФЛ**  - рехабилитационни и физиотерапевтични легла

**други** - урологични и психиатрични легла и легла във филиалите на ЦСМП

***б/ Транспортни средства.***

|  |  |  |  |
| --- | --- | --- | --- |
| №поред | Област, община, здравни илечебни заведения | Всичко | От тях : |
| линейки | реаномо-били | флуоро-графи | леки | леко-товарни | товарни |
| 1 | 2 | 3 | 4 | 5 | 6 | 7 | 8 | 9 |
|  | **Област Разград** | **41** | **9** | **5** | **1** | **20** | **3** | **-** |
| ***1.*** | ***Община Разград*** | ***24*** | ***6*** | ***1*** | ***1*** | ***15*** | ***1*** | ***-*** |
| 1.1. | РИЗ - Разград | 5 | - | - | - | 5 | - | - |
| 1.2. | ДМСГД - Разград | 3 | - | - | - | 2 | 1 | - |
| 1.3. | ЦСМП – Разград | 9 | 5 | 1 | - | 3 | - | - |
| 1.4. | ДКЦ І - Разград | - | - | - | - | - | - | - |
| 1.5.  | МБАЛ – Разград  | 7 | 2 | - | 1 | 4 | - | - |
|  |  |  |  |  |  |  |  |  |
| ***2.*** | ***Община Исперих*** | ***5*** | ***1*** | ***2*** |  | ***2*** | ***-*** | ***-*** |
| 2.1. | ЦСМП – филиал Исперих | 2 | - | 2 | - | - | - | - |
| 2.2. | МБАЛ - Исперих | 3 | 1 | - | - | 2 | - | - |
|  |  |  |  |  |  |  |  |  |
| ***3.*** | ***Община Кубрат*** | ***9*** | ***2*** | ***2*** | ***-*** | ***3*** | ***2*** | ***-*** |
| 3.1. | ЦСМП – филиал Кубрат | 3 | 1 | 2 | - | - | - | - |
| 3.2. | МБАЛ - Кубрат | 6 | 1 | - | - | 3 | 2 | - |
|  |  |  |  |  |  |  |  |  |
| ***4.*** | ***Община Лозница*** | ***2*** | ***-*** | ***2*** | ***-*** | ***-*** | ***-*** | ***-*** |
| 4.1. | ЦСМП – филиал Лозница | 2 | - | 2 | - | - | - | - |
|  |  |  |  |  |  |  |  |  |
| ***5.*** | ***Община Цар Калоян*** | ***1*** | ***1*** | ***-*** | ***-*** | ***-*** | ***-*** | ***-*** |
| 5.1. |  ЦСМП – филиал Цар Калоян | 1 | 1 | - | - | - | - | - |

**3. Възможности и задачи на лечебните и здравни заведения при СНАВР.**

*а/ Разпределение на лекарите в първичната извън болнична помощ и на аптеките в област Разград*

|  |  |  |  |  |  |  |  |
| --- | --- | --- | --- | --- | --- | --- | --- |
| №по ред | Област, общини | Население(брой) | АПМП-ИП\* | АПМП-ГП\* | АПСП-ИП\* | АПСП-ГП\* | Аптеки |
|  | ***Област Разград*** | ***132 004*** | ***58*** | ***6*** | ***65*** | ***6*** | ***46*** |
| 1. | Община Разград | 55 004 | 26 | 2 | 43 | 4 | 29 |
| 2. | Община Исперих | 22 816 | 10 | - | 11 | 2 | 5 |
| 3. | Община Кубрат | 19 789 | 8 | 4 | 8 | - | 5 |
| 4. | Община Завет | 11 097 | 3 | - | 1 | - | 3 |
| 5. | Община Лозница | 9 534 | 5 | - | 3 | - | 1 |
| 6. | Община Самуил | 7 533 | 4 | - | - | - | 1 |
| 7. | Община Цар Калоян | 6 231 | 2 |  | 2 |  | 2 |

\* Забележка:

 - АПМП-ИП – амбулатория за първична медицинска помощ – индивидуална практика;

 - АПМП-ИП – амбулатория за първична медицинска помощ – групова практика

 - АПМП-ИП – амбулатория за първична стоматологична помощ – индивидуална практика;

 - АПМП-ИП – амбулатория за първична стоматологична помощ – групова практика;

***б/ Специализирани медицински екипи.***

|  |  |  |  |  |  |  |
| --- | --- | --- | --- | --- | --- | --- |
| №поред | Вид на медицинския екип | РЗИ(брой) | МБАЛ-Разград(брой) | МБАЛ-Исперих(брой) | МБАЛ-Кубрат(брой) | Общо за областта |
| 1. | Общохирургичен | - | 4 | 1 | 1 | 6 |
| 2. | Травматологичен | - | 2 | - | - | 2 |
| 3. | Офталмологичен | - | 1 | - | - | 1 |
| 4. | Анестезиологичен | - | 1 | - | - | 1 |
| 5. | Микробиологичен | 1 | - | - | - | 1 |
| 6. | Хигиенен | 1 | - | - | - | 1 |
| 7. | Дезинфекционен | - | - | - | - | - |
|  | **Всичко:** | **2** | **9** | **1** | **1** | **13** |

